Ε. λαμβάνοντας υπόψη ότι, εν συγκρίσει προς το 2004, έχουν υπάρξει αξιόλογες γενικές βελτιώσεις στην απορ-
ρόφηση χορηγήσεων στους τομείς των διαρθρωτικών ταμείων, όπου το 2004 ποσό 232 εκατ. ευρώ, ή0,7 %
επί συνολικού προϋπολογισμού 34 451 εκατ. ευρώ δεν δαπανήθηκαν, και των εσωτερικών πολιτικών, όπου
ποσό 50εκατ. ευρώ (0,7 %) επί συνόλου 7 432 εκατ. ευρώ είχε μείνει αχρησιμοποίητο το 2004,
ΣΤ. λαμβάνοντας υπόψη ότι υπάρχει ακόμη περιθώριο για βελτίωση, ειδικότερα στον τομέα των εξωτερικών
δράσεων, όπου ποσό 181 εκατ. ευρώ, ήτοι 3,5 % των συνολικών χορηγήσεων, δεν δαπανήθηκε το 2005, και
τον τομέα της προενταξιακής στρατηγικής, όπου το μη χρησιμοποιηθέν ποσό εν συγκρίσει προς το έτος 2004
έχει μάλιστα αυξηθεί σε 463 εκατ. ευρώ ή 13,5 % του συνολικού ποσού που είχε αρχικώς προγραμματισθεί,
1. χαιρετίζει τη θετική εξέλιξη που σημειώνεται στην εκτέλεση του προϋπολογισμού κατά τα τελευταία έτη·
2. καλεί την Επιτροπή να συνεχίσει τις προσπάθειές της για πλήρη εκτέλεση του προϋπολογισμού, στοιχείο που
καθίσταται ακόμη σημαντικότερο δεδομένων των περιορισμένων πόρων που θα διατίθενται βάσει του νέου δημο-σιονομικού πλαισίου 2007-2013·
3. αποφάσισε να δεχθεί το σχέδιο διορθωτικού προϋπολογισμού του Συμβουλίου χωρίς τροποποιήσεις·
4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.
P6_TA(2006)0216
Πολιτική συνοχής για την ενίσχυση της ανάπτυξης και της απασχόλησης: Στρατηγικές
κατευθυντήριες γραμμές της Κοινότητας 2007-2013
Νομοθετικό ψήφισμα του Ευρωπαϊκού Κοινοβουλίου σχετικά με την προετοιμασία της διαδικασίας
έγκρισης που αφορά τις στρατηγικές κατευθυντήριες γραμμές της Κοινότητας, 2007-2013 (Πολιτική της
συνοχής για την ενίσχυση της ανάπτυξης και της απασχόλησης) (2006/2086(INI))
Το Ευρωπαϊκό Κοινοβούλιο,
—έχοντας υπόψη την ανακοίνωση της Επιτροπής σχετικά με την «Πολιτική της συνοχής για την ενίσχυση της
ανάπτυξης και της απασχόλησης: Στρατηγικές κατευθυντήριες γραμμές της Κοινότητας, 2007-2013»
(COM(2005)0299),
—έχοντας υπόψη τα άρθρα 23και24της πρότασης κανονισμού του Συμβουλίου περί καθορισμού γενικών
διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο
Συνοχής και το ψήφισμά του της 6ης Ιουλίου 2005 σχετικά με την παραπάνω πρόταση κανονισμού (1),
—έχοντας υπόψη την πρόταση κανονισμού του Ευρωπαϊκού Κοινοβουλίου και του Συμβουλίου για το Ευρω-
παϊκό Ταμείο Περιφερειακής Ανάπτυξης καθώς και τη σχετική θέση που υιοθέτησε το Κοινοβούλιο σε πρώτη
ανάγνωση στις 6Ιουλίου 2005 (2),
—έχοντας υπόψη την πρόταση κανονισμού του Συμβουλίου για την ίδρυση του Ταμείου Συνοχής και το
ψήφισμά του της 6ης Ιουλίου 2005 για την παραπάνω πρόταση κανονισμού (3),7.12.2006 C 297 E/306 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)Κείμενα που εγκρίθηκαν, P6_TA(2005)0277.
(2)Κείμενα που εγκρίθηκαν, P6_TA(2005)0279.
(3)Κείμενα που εγκρίθηκαν, P6_TA(2005)0278.
—έχοντας υπόψη την πρόταση κανονισμού του Ευρωπαϊκού Κοινοβουλίου και του Συμβουλίου που αφορά το
Ευρωπαϊκό Κοινωνικό Ταμείο καθώς και τη σχετική θέση που υιοθέτησε το Κοινοβούλιο σε πρώτη ανάγνωση
στις 6Ιουλίου 2005 (1),
—έχοντας υπόψη την πρόταση κανονισμού του Ευρωπαϊκού Κοινοβουλίου και του Συμβουλίου για την ίδρυση
Ευρωπαϊκού Ομίλου Διασυνοριακής Συνεργασίας (ΕΟΔΣ) καθώς και τη σχετική θέση που υιοθέτησε το Κοινο-
βούλιο σε πρώτη ανάγνωση στις 6Ιουλίου 2005 (2),
—έχοντας υπόψη τα άρθρα 158 και161 της Συνθήκης ΕΚ,
—έχοντας υπόψη τα συμπεράσματα του Ευρωπαϊκού Συμβουλίου της Λισαβόνας της 23ης και 24ης Μαρτίου
2000, του Γκέτεμποργκ της 15ης και 16ης Ιουνίου 2001 και των Βρυξελλών της 22ας και 23ης Μαρτίου
2005,
—έχοντας υπόψη την ανακοίνωση της Επιτροπής προς το Ευρωπαϊκό Εαρινό Συμβούλιο «Συνεργασία για την
οικονομική μεγέθυνση και την απασχόληση -Νέο ξεκίνημα για τη στρατηγική της Λισαβόνας» (COM(2005)
0024),
—έχοντας υπόψη τις ολοκληρωμένες κατευθυντήριες γραμμές για την ανάπτυξη και την απασχόληση (2005-
2008) (COM(2005)0141),
—έχοντας υπόψη την ανακοίνωση της Επιτροπής «Τρίτη έκθεση προόδου σχετικά με τη συνοχή: προς μια νέα
εταιρική σχέση για την ανάπτυξη, την απασχόληση και τη συνοχή» (COM(2005)0192),
—έχοντας υπόψη τα συμπεράσματα του Ευρωπαϊκού Συμβουλίου των Βρυξελλών της 15ης και 16ης του Δεκεμ-
βρίου 2005 για τις δημοσιονομικές προοπτικές,
—έχοντας υπόψη τον Ευρωπαϊκό Χάρτη για τις μικρές επιχειρήσεις που εγκρίθηκε από το Ευρωπαϊκό Συμβούλιο
στην Santa Maria da Feira στις 19και20Ιουνίου 2000,
—έχοντας υπόψη το ψήφισμά του της 13ης Μαρτίου 2003 σχετικά με την ενσωμάτωση της διάστασης του
φύλου στο Ευρωπαϊκό Κοινοβούλιο (3),
—έχοντας υπόψη το στρατηγικό πλαίσιο της Κοινότητας για την προώθηση της ισότητας ανδρών και γυναικών
(2001-2005) (COM(2000)0335), τα προγράμματα εργασίας της Επιτροπής για το 2001, 2002, 2003,
2004 και2005 (COM(2001)0119, COM(2001)0773, COM(2003)0047, SEC(2004)0911 καιSEC(2005)
1044) και τις ετήσιες εκθέσεις της Επιτροπής για τις ίσες ευκαιρίες ανδρών και γυναικών στην Ευρωπαϊκή
Ένωση για το 2000, 2001, 2002, 2003, 2004 και2005 (COM(2001)0179, COM(2002)0258, COM
(2003)0098, COM(2004)0115 καιCOM(2005)0044),
—έχοντας υπόψη το άρθρο 45του Κανονισμού του,
—έχοντας υπόψη την έκθεση της Επιτροπής Περιφερειακής Ανάπτυξης καθώς και τις γνωμοδοτήσεις της
Επιτροπής Απασχόλησης και Κοινωνικών Υποθέσεων και της Επιτροπής Μεταφορών και Τουρισμού(A6-0175/2006),
A. λαμβάνοντας υπόψη ότι οι κατευθυντήριες γραμμές της πολιτικής της συνοχής αποτελούν σημαντικό συστα-
τικό στοιχείο της ευρωπαϊκής πολιτικής για την αντιμετώπιση παγκόσμιων προκλήσεων,
B. γνωρίζοντας ότι οι προκλήσεις που αντιμετωπίζει η ευρωπαϊκή πολιτική συνοχής απέκτησαν εντελώς νέο χαρα-
κτήρα με τη διεύρυνση της ΕΕ κατά 10 (12) νέα κράτη μέλη,
Γ. επισημαίνοντας ότι οι παράλληλες εργασίες για την κατάρτιση κανονισμών και κατευθυντηρίων γραμμών
δυσχεραίνουν σημαντικά τη συμμετοχή των κοινωνικών εταίρων, των μη κυβερνητικών οργανώσεων, των κοινο-
τήτων και των περιφερειών στη διαμόρφωση του προγράμματος, το Κοινοβούλιο όμως θέλει να ενισχύσει αυτή
τη συμμετοχή,
Δ. λαμβάνοντας υπόψη ότι λόγω της μείωσης του πληθυσμού που επηρεάζει συγκεκριμένες ευρωπαϊκές περιφέ-
ρειες, πρέπει να καταρτισθούν νέες στρατηγικές οικονομικής και κοινωνικής ανάπτυξης, προκειμένου να
αποτραπεί ο κίνδυνος απώλειας κατοίκων για τις αγροτικές περιοχές,
Ε. λαμβάνοντας υπόψη ότι η μεταρρύθμιση της διαρθρωτικής πολιτικής για την επόμενη περίοδο προγραμματι-
σμού 2007-2013 αποσκοπεί σε πιο ενισχυμένη στρατηγική προσέγγιση, προκειμένου να αποφευχθεί ο
κίνδυνος ασυμβατότητας μεταξύ συγκεκριμένων δράσεων,
ΣΤ. λαμβάνοντας υπόψη ότι πρέπει να δοθεί μεγαλύτερη έμφαση στην αστική διάσταση της ευρωπαϊκής διαρθρω-
τικής πολιτικής, προκειμένου, αφενός, τα αστικά κέντρα να μπορούν να ανταποκριθούν ακόμα καλύτερα στον
καίριο ρόλο τους για την αύξηση της ευρωπαϊκής ανταγωνιστικότητας και της απασχόλησης και, αφετέρου, να
μπορούν να αντιμετωπιστούν καλύτερα τα προβλήματα που χαρακτηρίζουν τις πόλεις, όπως για παράδειγμα η
φτώχεια και ο κοινωνικός αποκλεισμός, ακόμα και σε πόλεις μεσαίου και μικρότερου μεγέθους,7.12.2006 C 297 E/307 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1)Κείμενα που εγκρίθηκαν, P6_TA(2005)0281.
(2)Κείμενα που εγκρίθηκαν, P6_TA(2005)0280.
(3)ΕΕC 61 E της10.3.2004, σ. 384.
Ζ. λαμβάνοντας υπόψη ότι οι αστικές και οι γύρω από αυτές αγροτικές περιοχές πρέπει να θεωρούνται ενιαίος
οικονομικός χώρος εντασσόμενος στο περιφερειακό πλαίσιο και ότι χρειάζονται πιο ενιαία και συμβιωτική
αναπτυξιακή στρατηγική για την επίσπευση της διαδικασίας περιφερειακής ανταγωνιστικότητας,
Η. λαμβάνοντας υπόψη ότι η εφαρμογή της στρατηγικής της Λισαβόνας δεν πρέπει να αποδυναμώσει την κοινω-
νική, οικονομική και εδαφική συνοχή της Ένωσης,
Θ. λαμβάνοντας υπόψη ότι, λόγω των διαφορών στο επίπεδο ευημερίας οι οποίες έχουν αυξηθεί σημαντικά λόγω
της διεύρυνσης, οι πόροι για τη διαρθρωτική πολιτική δεν είναι αρκετοί και ότι για το λόγο αυτό η χρησιμο-
ποίησή τους πρέπει να επικεντρωθεί ακόμα περισσότερο στα σχέδια της αειφόρου ανάπτυξης και στα πιο
απαραίτητα και αποτελεσματικά μέτρα,
Ι. επικροτεί το γεγονός ότι η πολιτική συνοχής και η περιφερειακή πολιτική αντιμετωπίζονται ως ενότητα,
ΙΑ. υπογραμμίζει τη σημασία της μείωσης των διαφορών που υπάρχουν, αφενός, μεταξύ των κρατών μελών και,
αφετέρου, μεταξύ των ευρωπαϊκών περιφερειών,
ΙΒ. λαμβάνοντας υπόψη ότι η εδαφική συνεργασία αποτελεί σημαντικό στοιχείο της πολιτικής συνοχής, για το
οποίο πρέπει να διατεθούν οι απαραίτητοι πόροι και το οποίο πρέπει να συμπεριληφθεί στον γενικό στρατη-γικό σχεδιασμό,
1. υπογραμμίζει ότι η πρόταση της Επιτροπής για τις στρατηγικές κατευθυντήριες γραμμές ορίζει ως προτεραιό-
τητα της Κοινότητας την προαγωγή ισορροπημένης, αρμονικής και αειφόρου ανάπτυξης και επιδιώκει την επίτευξη
των στόχων της Λισαβόνας και του Γκέτεμποργκ·
2. υποστηρίζει, ωστόσο, ότι η μελλοντική πολιτική συνοχής πρέπει να έχει ως στόχο να ανταποκριθεί στις
προκλήσεις που θέτει η πλέον πρόσφατη διεύρυνση της Ένωσης, συμβάλλοντας στη μείωση των περιφερειακών
ανισοτήτων και προάγοντας μια κοινωνία βασιζόμενη στην πλήρη απασχόληση, στις ίσες ευκαιρίες, στην κοινωνική
ένταξη και στην κοινωνική συνοχή·
3. θεωρεί ότι οι στρατηγικές κατευθυντήριες γραμμές δεν πρέπει να περιορίζουν τους κανονισμούς για τα
διάφορα ταμεία, παρά μόνο να καθιστούν σαφείς τις στρατηγικές προτεραιότητες της Ένωσης, και επισημαίνει σε
αυτό το πλαίσιο ότι οι περιφέρειες πρέπει να έχουν αρκετή ευελιξία ώστε να μπορούν να αντιδράσουν εξειδικευ-μένα στις επί τόπου απαιτήσεις, καθώς υπάρχουν πολλές οδοί και δυνατότητες προκειμένου να επιτευχθεί μια
επιτυχής αειφόρος ανάπτυξη, ιδίως όταν λαμβάνονται πλήρως υπόψη στις περιφερειακές στρατηγικές οι πρακτικές
γνώσεις των περιφερειών και των φορέων τοπικής αυτοδιοίκησης σχετικά με τις δικές τους δυνατότητες ανάπτυξης·
4. επισημαίνει τις διαφορές που υφίστανται στις ανάγκες των βιομηχανικών περιοχών, των αγροτικών περιοχών,
των πόλεων και των αστικών περιοχών, των αραιοκατοικημένων ή εξαιρετικά απομακρυσμένων περιοχών καθώς και
των νησιωτικών, ορεινών και παραμεθορίων περιοχών·
5. ζητεί ταυτόχρονα να διοχετευθεί βοήθεια σε περιοχές που πλήττονται από διαρθρωτικά μειονεκτήματα, όπως
μείωση του πληθυσμού, γήρανση του πληθυσμού ή δυσκολία πρόσβασης, καθώς και να δοθούν κίνητρα για την
οικονομική και κοινωνική ανάπτυξη αυτών των περιοχών·
6. τονίζει ωστόσο ότι η εφαρμογή της στρατηγικής της Λισαβόνας συνιστά πρωταρχικά καθήκον των κρατών
μελών και ότι η πολιτική συνοχής πρέπει να αποτελεί ενιαίο σύνολο με τους στόχους της Λισαβόνας και του Γκέτε-
μποργκ και να καταστεί βασικός παράγοντας στην επίτευξή τους μέσω εθνικών και περιφερειακών αναπτυξιακών
προγραμμάτων·
7. επικροτεί το γεγονός ότι αποδείχθηκε η σύνδεση της αύξησης της απασχόλησης με την αύξηση της παραγωγι-
κότητας και σημειώνει ότι ο βασικός σκοπός που τη διέπει είναι η δημιουργία μονίμων θέσεων εργασίας υψηλής
ποιότητας·
8. θεωρεί αναγκαίο να επικεντρωθούν οι λίγοι διαθέσιμοι πόροι έξυπνα και αποτελεσματικά, προκειμένου να
επιτευχθεί η μέγιστη δυνατή ευρωπαϊκή προστιθέμενη αξία αντί να ακολουθείται η αρχή του κατακερματισμού·
9. υπογραμμίζει και πάλι τη σημασία της καλής εταιρικής σχέσης μεταξύ όλων των ενδιαφερομένων και ζητεί τη
σαφή παγίωση της εταιρικής αυτής σχέσης στους κανονισμούς και τις κατευθυντήριες γραμμές, υποστηρίζοντας
έτσι την ενίσχυση της κοινωνίας των πολιτών·
10. ζητεί από την Επιτροπή να στηρίξει ενεργά συμπράξεις του δημοσίου και του ιδιωτικού τομέα ως χρηματο-
δοτικό μέσο και να μην εφαρμόζει διαφορετική μεταχείριση των κρατών μελών· στηρίζει ρητά τις δυνατότητες πουπροσφέρουν για το σκοπό αυτό τα προγράμματα JΕSSΙCΑ, JΕRΕΜIE καιJΑSPΕRS· στηρίζει την πρόταση της
Επιτροπής σχετικά με τη συνεργασία με την Ευρωπαϊκή Τράπεζα Επενδύσεων (ΕΤΕπ) στη χρηματοδότηση της εφαρ-
μογής της πολιτικής συνοχής·7.12.2006 C 297 E/308 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
11. επισημαίνει ότι είναι σημαντικό να καθορισθούν κανόνες για τον σχηματισμό συμπράξεων του δημοσίου και
του ιδιωτικού τομέα και να απλοποιηθεί η διαδικασία διαχείρισης και παρακολούθησης των προγραμμάτων, προκει-
μένου να εξασφαλίζεται ότι τα σχέδια μπορούν να εφαρμόζονται και εφαρμόζονται ταχέως·
12. τονίζει ότι είναι σημαντικό οι περιφέρειες να ανταλλάσσουν πληροφορίες και καλές πρακτικές που έχουν
αποκτήσει από προηγούμενα προγράμματα προς χρήση σε μελλοντικές περιόδους προγραμματισμού·
13. επιδοκιμάζει το γεγονός ότι οι κατευθυντήριες γραμμές επικεντρώνονται σε τρεις προτεραιότητες και ζητεί
συγκεκριμένα να επιδεικνύεται ενεργό ενδιαφέρον στην ισότητα ευκαιριών ανδρών και γυναικών στο πλαίσιο και
των τριών προτεραιοτήτων·
Ενίσχυση της ελκυστικότητας της Ευρώπης και των περιφερειών της για επενδυτές και εργατικό
δυναμικό
14. υποστηρίζει την απόφαση για βιώσιμη υποδομή των μεταφορών που θα περιλαμβάνει και την προώθηση της
υποδομής των σιδηροδρόμων και των τοπικών δημοσίων συγκοινωνιών, καθώς και των ναυτικών συγκοινωνιών, και
θα διασφαλίζει επίσης την πρόσβαση σε αυτά τα μέσα μεταφοράς· ζητεί τη λήψη συμπληρωματικών μέτρων για τηβέλτιστη διαχείριση της κυκλοφορίας λαμβάνοντας υπόψη την οδική ασφάλεια· θεωρεί ουσιώδες να ολοκληρωθείτο διευρωπαϊκό δίκτυο μεταφορών, ώστε να μπορέσουν να αξιοποιηθούν πλήρως τα πλεονεκτήματα της εσωτερικής
αγοράς·
15. ζητεί να περιληφθεί στις στρατηγικές κατευθυντήριες γραμμές και στη διαδικασία αξιολόγησης που απαιτούν
οι εν λόγω κατευθυντήριες γραμμές ρητή απαίτηση και αναγνώριση της αρχής και πρακτικής της πρόσβασης για
τα άτομα με ειδικές ανάγκες·
16. πιστεύει ότι πρέπει να αναπτυχθεί και η υποδομή των μεταφορών, ιδίως στα πρώην εξωτερικά σύνορα της ΕΕ
με τα σημερινά νέα κράτη μέλη και μεταξύ των κρατών μελών, σε περίπτωση που δεν έχει αναπτυχθεί ακόμα σε
ικανοποιητικό βαθμό· αναφέρεται, στο πλαίσιο αυτό, σε ιδιαίτερα περιφερειακά προβλήματα και ζητεί να αναπτυ-
χθούν έξυπνες και βιώσιμες λύσεις στον τομέα των μεταφορών·
17. ζητεί να περιληφθεί στις κοινοτικές στρατηγικές κατευθυντήριες γραμμές ειδική αναφορά στα δευτερεύοντα
οδικά δίκτυα, δεδομένου ότι η στήριξη για την κατασκευή περιφερειακών οδών μπορεί να συμβάλει σημαντικά
στην αύξηση της κινητικότητας του εργατικού δυναμικού και, κατ' επέκταση, να διευκολύνει την προσβασιμότητα
σε ευκαιρίες απασχόλησης·
18. υπογραμμίζει ότι η αειφόρος ανάπτυξη σημαίνει, σε όλα τα κράτη μέλη, τη συμμόρφωση με την περιβαλλο-
ντική νομοθεσία στους τομείς του ύδατος, των αποβλήτων, της ατμόσφαιρας και της προστασίας της φύσης και
των ειδών και ζητεί την αειφόρο διαχείριση των φυσικών πόρων και ιδίως του νερού· ζητεί επίσης ειδική στήριξηγια την εφαρμογή περιβαλλοντικών προτεραιοτήτων, όπως το δίκτυο Natura 2000, η οδηγία πλαίσιο για το νερό
και η διαρκής πρόληψη φυσικών καταστροφών·
19. πιστεύει επίσης ότι πρέπει να λαμβάνονται υπόψη τα μικρότερης κλίμακας έργα υποδομών σε όλες τις περι-
φέρειες και στηρίζει ένθερμα τις επενδύσεις σε δευτερεύουσες συνδέσεις με μεγαλύτερα δίκτυα·
20. στηρίζει θερμά τη δυνατότητα παρέμβασης των ταμείων στον τομέα της αειφόρου ενεργειακής πολιτικής και
επιδοκιμάζει ρητά τη χρησιμοποίηση όλων των ανανεώσιμων πηγών ενέργειας στους τομείς της παραγωγής ηλεκ-τρικής ενέργειας, της θέρμανσης, της ψύξης και των μεταφορών· ζητεί τη στήριξη συστημάτων εξοικονόμησης
ενέργειας και ενεργειακής απόδοσης· υπογραμμίζει τη σημασία και τις δυνατότητες που έχουν, ιδίως για τις ΜΜΕ,
η χρήση και παραγωγή ανανεώσιμης ενέργειας, καθώς και η ανάπτυξη τεχνολογιών ενεργειακής απόδοσης δοθέντος
του ιδιαίτερου ρόλου τους για δυνατότητες τοπικής και περιφερειακής ανάπτυξης·
21. επισημαίνει, εν προκειμένω, ότι είναι αναγκαίο να αξιοποιήσουμε την ενιαία ανάπτυξη των πόλεων και των
αστικών περιοχών για μεγαλύτερη ενεργειακή απόδοση· υποστηρίζει ότι στο πλαίσιο αυτό είναι ιδιαίτερα σημα-ντικές οι επενδύσεις για τη βελτίωση της ενεργειακής απόδοσης των προκατασκευασμένων συγκροτημάτων κατοι-
κιών στα νέα κράτη μέλη·
22. σημειώνει ότι η κατ' οίκον κατανάλωση συμβάλλει σημαντικά στην παραγωγή αερίων του φαινομένου του
θερμοκηπίου και ότι, συνεπώς, πρέπει να καταβληθούν προσπάθειες και στον τομέα αυτόν, προκειμένου να επιτευ-
χθούν οι στόχοι του Κιότο και να ενθαρρυνθεί η διαδικασία βιώσιμης αστικής ανάπτυξης· υπενθυμίζει στο πλαίσιο
αυτό τις θέσεις και τα ψηφίσματα που ενέκρινε στις 6Ιουλίου 2005 όσον αφορά τη μεταρρύθμιση των διαρθρω-
τικών ταμείων·
23. ζητεί να ενισχυθεί η αειφόρος ανάπτυξη των αστικών περιοχών καθώς και οι ιδιαίτερες σχέσεις μεταξύ των
πόλεων και των περιχώρων τους λαμβανομένων υπόψη των υφισταμένων εταιρικών σχέσεων· υποστηρίζει επίσης
την εφαρμογή στρατηγικών που αποσκοπούν στη συμπληρωματική ανάπτυξη σε όλα τα επίπεδα·
24. σημειώνει ότι υπάρχουν μεγάλες ευκαιρίες για τις αγροτικές περιοχές, ιδίως για την ενίσχυση της ευημερίας
τους, με τη μεγαλύτερη χρήση ανανεώσιμων βιολογικών πηγών ενέργειας και υλών και ότι η γεωργία επίσης μπορεί
να ωφεληθεί σημαντικά από την ενίσχυση των βιώσιμων δομών·7.12.2006 C 297 E/309 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
Βελτίωση των γνώσεων και της καινοτομίας με στόχο την ανάπτυξη
25. επικροτεί την ιδιαίτερη έμφαση στο θέμα της έρευνας και της ανάπτυξης (Ε&Α) και ιδίως την ενίσχυση του
σχηματισμού δικτυώσεων (clusters) τεχνολογίας αιχμής, καινοτόμων βιομηχανικών περιοχών και ΜΜΕ στον τομέα
των τεχνολογιών πληροφόρησης και επικοινωνίας (ΤΠΕ)· επισημαίνει, ωστόσο, την ανάγκη να μειωθεί το τεχνολο-
γικό χάσμα εντός και μεταξύ περιφερειών και κρατών μελών μέσω της ενίσχυσης των δικτύων τεχνολογικής συνερ-
γασίας·
26. ζητεί, πρώτον, τα μέτρα και οι επενδύσεις που προάγουν την καινοτομία να μην περιορίζονται στην τεχνολο-
γική καινοτομία, αλλά να εφαρμόζονται σε όλους τους τύπους καινοτομίας, επιτρέποντας στις επιχειρήσεις να
προβαίνουν σε οικονομικό και κοινωνικό εκσυγχρονισμό και, δεύτερον, να καταβληθούν ειδικές προσπάθειες για
την ανάπτυξη των δυνατοτήτων καινοτομίας των μικρών και πολύ μικρών επιχειρήσεων, ιδίως σε παραδοσιακούς
τομείς·
27. καλεί την Επιτροπή να δώσει ιδιαίτερη σημασία σε προγράμματα προώθησης των ΤΠΕ, δεδομένου ότι έχουν
ευρείες κοινωνικές, εδαφικές και πολιτιστικές συνέπειες, προκειμένου να τις καταστήσει πλήρως προσβάσιμες στους
πολίτες·
28. επισημαίνει τη στενή σύνδεση μεταξύ Ε&Α και εκπαίδευσης και ζητεί από την Επιτροπή να προσφέρει απλές
και διαφανείς δυνατότητες κοινής χρηματοδότησης ενιαίων έργων από τα ταμεία στην περίπτωση ολοκληρωμένωνσχεδίων, καθιστώντας, για παράδειγμα, την κοινή χρηματοδότηση ελκυστικότερη για ιδιωτικές επενδύσεις με προώ-
θηση της συνεργασίας μεταξύ πανεπιστημίων και εταιρειών και καλεί τα κράτη μέλη να χρησιμοποιήσουν μέσα
όπως κεφάλαια επιχειρηματικού κινδύνου και μικροπιστώσεις για τον σκοπό αυτόν·
29. επισημαίνει τον καθοριστικό ρόλο που θα διαδραματίσει η προτεινόμενη βελτίωση της πρόσβασης στη
χρηματοδότηση κατά την προώθηση της έρευνας, της καινοτομίας και της επιχειρηματικότητας, τη σύσταση νέων
και την επέκταση υφιστάμενων ευρωπαϊκών επιχειρήσεων·
30. επαναλαμβάνει το αίτημα να μπορούν όλες οι περιφέρειες να εκτελούν με τους ίδιους όρους έργα στους
τομείς της Ε&Α και των ΤΠΕ με σύμπραξη του δημόσιου και ιδιωτικού τομέα, καθώς αυτό θα συμβάλει στη
μείωση του τεχνολογικού χάσματος·
31. σημειώνει ότι οι αγροτικές περιοχές δεν πρέπει να αποκλείονται από την ανάπτυξη της κοινωνίας της πληρο-
φορίας·
32. στηρίζει την αρχή της ανάπτυξης υπηρεσιών υποστήριξης επιχειρηματικών δραστηριοτήτων· θεωρεί ότι οι
δραστηριότητες πληροφόρησης, παροχής συμβουλών και βοήθειας που πραγματοποιούν ενδιάμεσοι οργανισμοί,
ιδίως για τις μικρές και τις πολύ μικρές επιχειρήσεις και τις βιοτεχνίες, είναι ουσιώδεις αν αυτές οι επιχειρήσεις
επιθυμούν να επιτύχουν τους στόχους της πολιτικής συνοχής· ζητεί, συνεπώς, η στήριξη αυτών των δραστηριο-
τήτων να αντιμετωπίζεται ως προτεραιότητα σε περιφερειακό επίπεδο·
33. καλεί τις περιφέρειες να αναπτύξουν τις ικανότητές τους για έρευνα και καινοτομία διασφαλίζοντας τη
συμπληρωματικότητα και τη συνέργεια μεταξύ 7ου ΠΠ, ΠΠΑΚ και διαρθρωτικών ταμείων και ταμείων συνοχής·
Περισσότερες και καλύτερες θέσεις εργασίας
34. υπογραμμίζει τη σημασία των επενδύσεων σε ανθρώπινους πόρους, ιδίως ενόψει της δημογραφικής αλλαγής
στην κοινωνία μας κατά τα επόμενα χρόνια, και της απόδοσης ιδιαίτερης προσοχής στην πλήρη ένταξη των μετανα-
στών·
35. ζητεί από το Ευρωπαϊκό Κοινωνικό Ταμείο να υποστηρίζει τις πολιτικές των κρατών μελών που συμφωνούν
με τις ολοκληρωμένες κατευθυντήριες γραμμές και συστάσεις στο πλαίσιο της ευρωπαϊκής στρατηγικής για την
απασχόληση και με τους σχετικούς στόχους που έχει θέσει η Κοινότητα στον τομέα της κοινωνικής ένταξης, της
μη διάκρισης, της προώθησης της ισότητας, της γενικής παιδείας και της επαγγελματικής εκπαίδευσης·
36. ζητεί να ενσωματωθούν στα μέτρα στήριξης συνοδευτικά και υποστηρικτικά μέτρα για την πρόληψη του
κοινωνικού αποκλεισμού μειονεκτικών ομάδων, με σκοπό την ενίσχυση των δυνατοτήτων απασχόλησής τους·
37. επικροτεί τις τρεις βασικές δράσεις των κατευθυντήριων γραμμών της πολιτικής για την απασχόληση και
υπογραμμίζει ότι δεν πρέπει σε καμία περίπτωση να οδηγήσουν σε χειροτέρευση της κατάστασης των εργαζομένων·
38. καλεί την Επιτροπή να διευκρινίσει τι εννοεί με τον όρο «δια βίου πρόσβαση στην εργασία»· θεωρεί δεδομένο
ότι εννοούνται έργα με σκοπό την ιδιαίτερη υποστήριξη των νέων, των γυναικών και των ηλικιωμένων εργαζο-
μένων·7.12.2006 C 297 E/310 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
39. επικροτεί τη δέσμευση της Επιτροπής για την υλοποίηση ενεργών πολιτικών δράσεων, ιδίως για το σκοπό
της ενίσχυσης της επιχειρηματικότητας σε κάθε επίπεδο εκπαίδευσης και συνεχούς κατάρτισης· ζητεί σε αυτό το
πλαίσιο μεγαλύτερη ενίσχυση σχεδίων για την «δια βίου μάθηση», πράγμα που αφορά τόσο την υποστήριξη της
βελτίωσης της εκπαιδευτικής υποδομής και της εξειδίκευσης του προσωπικού όσο και την υποστήριξη νέωνδρόμων στον τομέα της σχολικής και προσχολικής εκπαίδευσης·
40. διευκρινίζει ότι η εξειδίκευση των εργαζομένων δεν επιτυγχάνεται μόνο με την επαγγελματική εκπαίδευση,
αλλά θεμελιώνεται ήδη κατά την παιδική και νεανική ηλικία και για τον λόγο αυτόν περιμένει να βελτιωθεί η
πρόσβαση στην προσχολική και σχολική εκπαίδευση·
41. αναμένει να θεωρηθεί η κατάρτιση και η δια βίου μάθηση ως επένδυση στον άνθρωπο και ως εκ τούτου να
μη θεωρείται ούτε να υπολογίζεται ως επίδομα που πρέπει να κοινοποιείται· στηρίζει την προσέγγιση τηςΕπιτροπής, όπως και στο παρελθόν στο πλαίσιο του προγράμματος ισότητας «ΕQUAL», για την παροχή σε όλους
τους μετανάστες, συμπεριλαμβανομένων των αιτούντων άσυλο, μεγαλύτερη πρόσβαση στην αγορά εργασίας, π.χ.
με την αναγνώριση προσόντων ή με την εκμάθηση γλωσσών·
42. τονίζει την ανάγκη βελτίωσης της αντιστοίχισης των δράσεων κατάρτισης και εκπαίδευσης με τις ανάγκες
της αγοράς·
43. καλεί την Επιτροπή να υποστηρίξει τη συνεργασία των κρατών μελών, ιδίως στον τομέα της ανάπτυξης των
ανθρώπινων πόρων, και να παρουσιάσει στους φορείς της πολιτικής συνοχής με τον κατάλληλο τρόπο τα πιο
καινοτόμα έργα· υπογραμμίζει την ιδιαίτερη σημασία της ανταλλαγής πληροφοριών μεταξύ των παλιών και τωννέων κρατών μελών·
44. επικροτεί τη δυνατότητα επενδύσεων στον τομέα της υποδομής για την υγεία και της πρόληψης κινδύνων
για την υγεία·
45. καλεί την Επιτροπή να διασφαλίσει ότι οι στρατηγικές κατευθυντήριες γραμμές θα περιλαμβάνουν μόνο
σημεία που θα μπορούν πραγματικά να ενισχυθούν με παρέμβαση των διαρθρωτικών ταμείων·
46. ζητεί από την Επιτροπή, σε περίπτωση που δεν τηρούνται γενικά τα κριτήρια:
—της αειφόρου ανάπτυξης,
—της ενσωμάτωσης της διάστασης του φύλου,
—των δικαιωμάτων που απορρέουν από το άρθρο 13της Συνθήκης ΕΚ (απαγόρευση της διάκρισης λόγω φύλου,
φυλετικής ή εθνικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολι-
σμού),
—της περιβαλλοντικής νομοθεσίας
να ζητεί διορθώσεις ή την επιστροφή των ενδεχομένως ήδη καταβληθέντων ποσών·
Η εδαφική διάσταση της πολιτικής συνοχής
47. υπογραμμίζει κατ' αρχήν τη σημασία του στόχου της εδαφικής συνοχής που είναι απαραίτητο και αναπό-
σπαστο συμπλήρωμα των στόχων της οικονομικής και κοινωνικής συνοχής·
48. ζητεί και πάλι να αυξηθούν οι ενισχύσεις για τις αστικές περιοχές· στο πλαίσιο αυτό στηρίζει ιδιαίτερα την
ανάγκη ευελιξίας των περιφερειών κατά την ανάπτυξη σχεδίων, δεδομένου ότι κατά την αρχή της περιόδου
ενίσχυσης δεν μπορεί κατ' ανάγκη να προβλεφθεί ποιες αστικές περιοχές θα χρειασθούν ενίσχυση των σχεδίων
τους· τονίζει το σημαντικό ρόλο που διαδραματίζουν οι πόλεις και τα περίχωρά τους στην εκπλήρωση των στόχωντης περιφερειακής πολιτικής της Ευρωπαϊκής Ένωσης, συμπεριλαμβανομένης της λειτουργίας τους ως κινητήριας
δύναμης της οικονομικής ανάπτυξης στην Ευρώπη· καλεί τα κράτη μέλη να προαγάγουν τη διακυβέρνηση πολλα-πλών επιπέδων συμπεριλαμβάνοντας τις πόλεις, τις λειτουργικές αστικές τους περιοχές και τις αγροτικές περιφε-
ρειακές περιοχές τόσο στην ανάπτυξη και εφαρμογή των εθνικών στρατηγικών πλαισίων αναφοράς όσο και στα
επιχειρησιακά προγράμματα·
49. επισημαίνει την ανάγκη να αναγνωριστεί η διαφορετικότητα των τοπικών παραγόντων στην Ευρώπη·
σημειώνει ότι η Ευρώπη διακρίνεται από μοναδική πολυκεντρική δομή που αποτελείται από μεγάλες, μεσαίες και
μικρές πόλεις και ότι οι περισσότεροι Ευρωπαίοι ζουν σε μεσαίες και μικρές πόλεις· θεωρεί ουσιώδες τα μέτρα γιατις αστικές περιοχές να επεκταθούν πέραν των παραδοσιακών μητροπολιτικών κέντρων και να λάβουν υπόψη το
ρόλο των πόλεων, των πόλεων-δορυφόρων και των αστικών αγοραστικών κέντρων που συνδέονται με τα μείζονα
αστικά κέντρα·7.12.2006 C 297 E/311 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
50. επιβεβαιώνει ότι είναι υπέρ της διασυνοριακής συνεργασίας που αποτελεί βασικό μέσον της ευρωπαϊκής
ολοκλήρωσης και ζητεί να ληφθούν δεόντως υπόψη στο πλαίσιο της διασυνοριακής συνεργασίας μεταξύ άλλων οι
τομείς του πολιτισμού, του περιβάλλοντος, της Ε&Α, των ΤΠΕ, της ανταλλαγής μεταξύ των διοικήσεων, της
προστασίας από καταστροφές και της υγείας·
51. ζητεί να περιλαμβάνουν τα κράτη μέλη στα επιχειρησιακά τους προγράμματα από ένα κεντρικό θέμα που θα
αφορά καινοτόμα μέτρα και διεθνική συνεργασία·
52. ζητεί σαφείς και διαφανείς κανόνες για τη διάθεση των πόρων και τον έλεγχο της χρησιμοποίησής τους και
καλεί τα κράτη μέλη να αναλάβουν πλήρως την ευθύνη για τις δαπάνες που σχετίζονται με τη χρηματοδότηση της
πολιτικής συνοχής·
*
* *
53. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και στην Επιτροπή.
P6_TA(2006)0217
Μέσο χρηματοδότησης της συνεργασίας για την ανάπτυξη και της οικονομικής
συνεργασίας ***I
Νομοθετικό ψήφισμα του Ευρωπαϊκού Κοινοβουλίου σχετικά με την πρόταση κανονισμού του Ευρω-
παϊκού Κοινοβουλίου και του Συμβουλίου που αφορά τη θέσπιση μέσου χρηματοδότησης της συνερ-γασίας για την ανάπτυξη και της οικονομικής συνεργασίας (COM(2004)0629 —C6-0128/2004 —
2004/0220(COD))
(Διαδικασία συναπόφασης: πρώτη ανάγνωση)
Το Ευρωπαϊκό Κοινοβούλιο,
—έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο
(COM(2004)0629) (
1),
—έχοντας υπόψη το άρθρο 251, παράγραφος 2,της Συνθήκης ΕΚ και τα άρθρα 179, παράγραφος 1και181α,
παράγραφος 2της Συνθήκης ΕΚ, σύμφωνα με τα οποία του υποβλήθηκε η πρόταση από την Επιτροπή
(C6-0128/2004),
—έχοντας υπόψη την γνωμοδότηση της Επιτροπής Νομικών Θεμάτων σχετικά με την προτεινόμενη νομική βάση,
—έχοντας υπόψη τα άρθρα 51, 168 και35του Κανονισμού του,
—έχοντας υπόψη την έκθεση της Επιτροπής Ανάπτυξης και τις γνωμοδοτήσεις της Επιτροπής Εξωτερικών Υποθέ-
σεων, της Επιτροπής Διεθνούς Εμπορίου και της Επιτροπής Προϋπολογισμών (A6-0060/2006),
—έχοντας υπόψη τη δεύτερη έκθεση της Επιτροπής Ανάπτυξης και τις γνωμοδοτήσεις της Επιτροπής Εξωτερικών
Υποθέσεων και της Επιτροπής Διεθνούς Εμπορίου (A6-0109/2006),
1. εγκρίνει την πρόταση της Επιτροπής όπως τροποποιήθηκε·
2. ζητεί από την Επιτροπή να του υποβάλει εκ νέου την πρόταση, αν προτίθεται να της επιφέρει σημαντικές
τροποποιήσεις ή να την αντικαταστήσει με νέο κείμενο·
3. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.
(1)Δεν έχει δημοσιευθεί ακόμη στην Επίσημη Εφημερίδα.7.12.2006 C 297 E/312 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL